EkBass/fiwiki-20250220-pages-articles huggingface dataset:
Raúl Ruiz

Raúl Ruiz (25. heinäkuuta 1941 – 19. elokuuta 2011) oli chileläinen elokuvaohjaaja. Hänen töidensä joukossa on Généalogies d'un crime (1997). Puerto Monttissa syntynyt Ruiz voitti uransa aikana useita palkintoja, kuten Césarin. Hän oli myös useampaan otteeseen ehdolla Kultaisen palmun saajaksi Cannesin elokuvajuhlilla. Ruiz lähti maanpakoon Ranskaan sotilasvallankaappauksen jälkeen 1970-luvulla. Hänen nimestään käytetään myös ranskalaistettua muotoa Raoul Ruiz. == Lähteet == == Aiheesta muualla == * == Kirjallisuutta == *Raúl Ruiz's Cinema of Inquiry. Toim. Ignacio López-Vicuña ja Andreea Marinescu. Wayne State University Press, 2017. ISBN 978-0-8143-4106-3. Luokka:Chileläiset elokuvaohjaajat Luokka:Vuonna 1941 syntyneet Luokka:Vuonna 2011 kuolleet
Fasis

Fasis (, ) voi viitata seuraaviin: * Rioni, antiikin Fasis, joki Länsi- Georgiassa * Fasis, antiikin aikainen kaupunki Kolkhiissa Fasisjoen suistoalueella * Phasis, perhossuku
Leslie Grantham

Leslie Michael Grantham (30. huhtikuuta 1947 Camberwell, Lontoo – 15. kesäkuuta 2018 Kensington, Lontoo) oli brittiläinen näyttelijä. Palvellessaan nuorena armeijassa Saksassa hän sai elinkautisen vankeusrangaistuksen paikallisen taksikuskin murhasta. Grantham opiskeli ennen armahdustaan näyttelemisen taidon – hän esiintyi sittemmin ”Dirty” Den Wattsin roolissa televisiosarjassa EastEnders vuosina 1985–1989 ja 2003–2005. Sen lisäksi hän esiintyi muun muassa Doctor Whossa. Grantham joutui vuonna 2004 seksiskandaaliin läheteltyään itsestään pornograafista materiaalia internetiin. Hän ajautui skandaalin seurauksena masennukseen ja itsemurhayrityksiin. Hän julkaisi omaelämäkertateoksen Life and Other Times (2006). Granthamin ja hänen puolisonsa Janen poika kärsivät Downin oireyhtymästä. == Lähteet == == Aiheesta muualla == * Luokka:Brittiläiset elinkautisvangit Luokka:Brittiläiset murhaajat Luokka:Brittiläiset näyttelijät Luokka:Vuonna 1947 syntyneet Luokka:Vuonna 2018 kuolleet
Antero Puranen

Heikki Antero Puranen (s. 8. marraskuuta 1952 Tervo) on suomalainen keihäänheittäjä. Puranen sijoittui Prahan EM-kisoissa 1978 13:nneksi ja Moskovan olympialaisissa 1980 viidenneksi. Vuoden 1979 Universiadeissa hän sijoittui neljänneksi. Hän heitti ennätystuloksensa 92,74 m vuonna 1979 ja oli tuon vuoden maailmantilastossa Pentti Sinersaaren jälkeen toisena. Hän on kaikkien aikojen seitsemäs suomalainen 90 metriä ylittänyt keihäänheittäjä. Seuratasolla Puranen edusti Tervon Urheilijoita. Hän voitti Suomen mestaruuden vuonna 1978 ja SM-pronssia vuonna 1980. Pihtiputaan Keihäskarnevaalit hän voitti vuosina 1978–1980. Purasen ura päättyi olkapäävammaan vuonna 1981. Hänen valmennettaviinsa on kuulunut muun muassa Antti Ruuskanen. == Saavutukset == *Olympialaisissa viides sija 1980 *EM-kisoissa 13. sija 1978 *Suomen mestari 1978 *SM-pronssia 1980 == Lähteet == * * === Viitteet === Luokka:Suomalaiset keihäänheittäjät Luokka:Vuonna 1952 syntyneet Luokka:Elävät henkilöt
Qele Qele

"Qele Qele" oli Armenian edustuskappale vuoden 2008 Eurovision laulukilpailussa. Kappaleen esitti Sirusho ja se sijoittui viisufinaalissa neljänneksi 199 pisteellä. Semifinaalissa sijoitus oli toinen 139 pisteellä. "Qele Qele" valittiin Armenian edustuskappaleeksi 8. maaliskuuta 2008. Sirusho sanoitti itse kappaleensa, ja sen säveltäjä sekä tuottaja oli H.A. Der- Hovagimian. Kappaleen nimi "Qele Qele" on keskiaikainen fraasi, joka tarkoittaa "kävellä" tai "marssia", mutta nykykielessä sen merkitys on "mennään" tai "tule mukaan". == Lähteet == Luokka:Vuoden 2008 euroviisuedustuskappaleet Luokka:Armenian euroviisuedustuskappaleet
Johanna Broman

Kirsti Johanna Broman (s. 18. syyskuuta 1937Nikula: Suomalaisia julkkiksia (listaus yksityisihenkilön kotisivulla) ) on suomalainen selvänäkijä, henkiparantaja, meedio sekä unien ja käsialojen tulkitsija. Broman syntyi Jäppilässä äitinsä Tyynen nimipäivänä 18. syyskuuta ja vietti lapsuutensa Leppävirralla. Hän on uskonnollinen kristitty, joka kokee löytäneensä Jumalan jo varhain lapsuudessaan. Hän pitää kykyjään Jumalan lahjana. Hän työskenteli alun alkaen kotisisarena ja ryhtyi nuorella aikuisiällään kasvissyöjäksi. Broman on tehnyt esitelmämatkoja niin eri puolille Suomea kuin ulkomaillekin. Hänen elämästään ja työstään on ilmestynyt myös kirjoja Helena Sormusen ja Maarit Huovisen toimittamina. Johanna Bromanin teoksia ovat Toinen maailma (1994), Selvänäkijän maailmat (1996),Auta Johanna, minulla on ongelma Turun Sanomat 1997 Selvänäkijä taivaankannella (1997) ja Kaksi maailmaa (2002). == Teoksia == *Kaksi maailmaa. WSOY, 2002. ISBN 951-0-25725-7 * *Selvänäkijä taivaankannella – unet, enteet, horoskoopit, energiakentät, kirjeet. WSOY, 1997. ISBN 951-0-21823-5 *Selvänäkijän maailmat – tämä maailma, henkimaailma, ihmisen mahdollisuudet. WSOY, 1997. ISBN 951-0-21822-7 *Toinen maailma. Tammi, 1994 ISBN 951-31-0434-6 == Lähteet == Luokka:Suomalaiset psyykikot Luokka:Meediot Luokka:Vuonna 1937 syntyneet Luokka:Elävät henkilöt
Lynn Carlin

Lynn Carlin (s. 31. tammikuuta 1938 Los Angeles, Kalifornia) on yhdysvaltalainen näyttelijä. Hän oli ehdolla parhaan naissivuosan Oscar- palkinnon saajaksi roolistaan elokuvassa Kasvoja (1968). Muita elokuvia, joissa Carlin on esiintynyt, on esimerkiksi Miloš Formanin elokuvassa Taking off – otetaan hatkat (1971). Siinä tehty roolisuoritus toi näyttelijälle Bafta-ehdokkuuden. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1938 syntyneet Luokka:Elävät henkilöt
Milla Lehto

Milla Lehto (s. 19. tammikuuta 1977) on suomalainen DJ. Lehto aloitti DJ- toiminnan vuonna 2000 ja alkoi emännöidä omaa klubia vuonna 2002. Hän toimii resident dj:nä Pussy Club- ja Moist-klubeilla, ja hän kuuluu Break That House -yhteisöön. Milla Lehto omistaa BASS GAME -klubikonseptin, joka on noussut vuosien saatossa yhdeksi Suomen tunnetuimmista elektronisen musiikin tapahtumajärjestäjistä. Lehto soittaa pääasiassa teknoa ja housea. Vuodesta 2012 alkaen hän on soittanut myös psytrancea C.A.T.-aliaksella. Hän on esiintynyt merkittävimmillä suomalaisilla klubeilla ja jonkin verran myös ulkomailla. ==Lähteet== ==Aiheesta muualla== * * Milla Lehdon profiili Klubitus-sivustolla * Luokka:Suomalaiset DJ:t Luokka:Vuonna 1977 syntyneet Luokka:Elävät henkilöt
Pia Polviander

Pia Eveliina Polviander (o.s. Salminen, ent. Holmström, ent. Claudia Eve) (s. 18. tammikuuta 1968 Tampere) on suomalainen selvänäkijä ja julkisuuden henkilö. Eve alkoi työskennellä selvänäkijänä vuonna 1995. Vuonna 2012 hän juonsi kuusiosaista sarjaa Selvänäkijä Claudia Eve TV5-kanavalla. Alkuvuonna 2013 hän oli yksi Sub-kanavalla esitetyn Iholla-tositelevisiosarjan toisen tuotantokauden henkilöistä. Syyskuussa 2013 hän osallistui Julkkis Big Brother -ohjelmaan. Eve ryhtyi 12-vuotiaana valokuvamalliksi. Hän on pelannut koripalloa SM-tasolla. Ensimmäisen avioliittonsa Eve solmi erikoisluvalla jo 16-vuotiaana, mutta liitto päättyi myöhemmin eroon. Evellä on ensimmäisen miehensä kanssa kolme lasta. Vuonna 1997 hän meni naimisiin muusikko Jarkko Even kanssa, mutta liitto päätyi myöhemmin eroon. Heillä on viisi yhteistä lasta. Kesäkuussa 2014 Satakunnan käräjäoikeus tuomitsi Claudia Even 6 kuukauden ehdolliseen vankeusrangaistukseen törkeästä kirjanpitorikoksesta. Tuomiot liittyivat Even Evecom-toiminimen talousepäselvyyksiin. Samassa yhteydessä entinen aviomies Jarkko Eve sai 10 kuukauden ehdollisen tuomion. Polviander on pyrkinyt politiikkaan ainakin perussuomalaisten, kristillisdemokraattien ja Suomen Kansa Ensin -puolueen listoilta. Vuonna 2023 Polviander tuomittiin kiihottamisesta kansanryhmää vastaan 15 päiväsakkoon. == Lähteet == Luokka:Suomalaiset psyykikot Luokka:Selvänäkijät Luokka:Vuonna 1968 syntyneet Luokka:Elävät henkilöt
Ammoliitti

Ammoliitti on harvinainen ja arvokas opaalin kaltainen eloperäinen jalokivi, jota tavataan enimmäkseen Kalliovuorilla Yhdysvalloissa ja Kanadassa. Ammoliitti on peräisin ammoniittien ulkokuoresta, joka koostuu pääasiassa aragoniitista. Ammoliittia esiintyy etenkin pohjois­amerikkalaisissa ammoniiteissa Placenticeras meeki ja Placenticeras intercalare. Lisäksi kanadalaisessa Caloceras johnstoni ja iso­britannialaisessa Psiloceras planorbis-lajien ammoniiteissa. Jalokivi on kirjava. Ammoliitti sai virallisen jalokiven statuksen vuonna 1981, kun World Jewellery Confederation hyväksyi sen jalokiveksi. Samana vuonna alkoi ammoliitin kaupallinen louhinta. Arviolta noin 50 % louhitusta ammoliitista päätyy koruteollisuuden käyttöön. Ammoliitti esiintyy yleensä hyvin ohuena kuorena, jonka paksuus on noin 0,5–0,8 millimetriä. == Kirjallisuutta == * Research and development at the Alberta Research Council. Alberta Research Council, Alberta 2004, S.7. * M. Campbell Pederson: Gem and ornamental materials of organic origin. Elsevier Butterworth-Heinemann, London 2004, S.224–225. ISBN 0750658525 * M. O'Donoghue: Synthetic, imitation & treated gemstones. Elsevier Butterworth- Heinemann, London 2002, S.149. ISBN 0750631732 * W. Schumann: Gemstones of the world. Sterling Publishing, London 2000, S.48, 240. ISBN 0806994614 * R. Webster, P. G. Read: Gems. Their sources, descriptions and identification. Butterworth-Heinemann, London 2000 (5.Aufl.), S.299, 317, 569. ISBN 0750616741 == Lähteet == == Aiheesta muualla == * Korite International * viele Bilder zu Risstexturen * Importeur für Europa * My Ammolite (International) Ltd Luokka:Jalokivet Luokka:Mineraalit
R1 (reaktori)

R1 oli ensimmäinen ruotsalainen ydinreaktori, se käynnistettiin vuonna 1954. Se toimi Kuninkaallisen teknisen korkeakoulun tiloissa Valhallavägenin varrella Tukholmassa. Sen rakensi AB Atomenergi (per. 1947). Rakennustyöt alkoivat oppilaitoksen Q-rakennuksen alapuolisessa kallioperässä vuonna 1950. Reaktori tuli kriittiseksi 13. heinäkuuta 1954 kello 18.59. Reaktorin teho oli aluksi 300 kW, myöhemmin sitä nostettiin 1 MW:iin. Polttoaineena käytettiin alumiinilejeerinkiin kapseloitua rikastamatonta luonnon uraania. Hidastimena käytettiin Norjassa tuotettua raskasta vettä. Reaktori pysäytettiin 6. heinäkuuta 1970 jonka jälkeen 4,8 tonnia ydinpolttoainetta siirrettiin Studsvik-yhtiön (entinen AB Atomenergi) välivarastoon, jossa sitä säilytettiin vuoteen 2007 saakka. Sieltä se siirrettiin edelleen Sellafieldin ydinjätteen jälleenkäsittelylaitokselle Isoon-Britanniaan. R1:en jälkeen Ruotsissa käynnistettiin epäloogisesti numeroitu R0 -reaktori ja R2 -reaktori. ==Aiheesta muualla== * R1:n historiikki Kuninkaallisen teknisen korkeakoulun sivuilla Luokka:Ruotsin ydinvoimalat
Believe (Dima Bilanin kappale)

Believe oli Venäjän edustus- ja voittokappale vuoden 2008 Eurovision laulukilpailussa Belgradissa. Kappale sijoittui semifinaalissa kolmanneksi pistein 135 ja finaalissa 272 pisteellä ensimmäiseksi. Kappaleen esitti venäläinen popmuusikko Dima Bilan, ja se laulettiin englanniksi. Kappaleen on säveltänyt Jim Beanz ja sanoitus on Dima Bilanin käsialaa. Believe esitettiin lauantaina 24. toukokuuta järjestetyssä Eurovision laulukilpailun finaalissa 24:ntenä eli toiseksi viimeisenä. Bilanin kanssa lavalla esiintyivät venäläinen taitoluistelija, kolminkertainen maailmanmestari ja olympiakultaa voittanut Jevgeni Pljuštšenko ja unkarilainen säveltäjä ja viulisti Edvin Marton Stradivariuksensa kanssa. Dima Bilan edusti Venäjää myös vuoden 2006 Euroviisuissa, kappaleellaan Never Let You Go ja ansaitsi sillä toisen sijan. == Believe-singlen kappalelista == === Venäjän painos === #Believe (radioversio) #Believe (viulun kanssa) #Believe (viulun kanssa, karaoke) #Believe (venäjänkielinen versio – Все в твоих руках – Kaikki käsissäsi) #Believe (venäjänkielinen versio. karaoke) #Believe (video) #Как раньше 2.0 (As Before) #Как раньше 2.0 (karaoke) #Photosession #Dima's biography (englanninkielinen) === Saksan painos === #Believe (Euroviisuversio) #Believe (radiopainos) #Believe (venäjänkielinen versio) #Believe (video) === Belgian painos === #Believe (radioversio) - 3:17 #Believe (venäjänkielinen versio) - 3:17 #Believe (espanjankielinen versio) - 3:17 #Believe (video) - 4:03 == Julkaisuhistoria == Alue Päivä Venäjä 26. toukokuuta 2008 Saksa 6. kesäkuuta 2008 Belgia 7. heinäkuuta 2008 Tanska 16. heinäkuuta 2008 Suomi Norja Ruotsi == Listasijat == Lista (2008) Listasijoitus Greek Billboard Singles ChartGreek Billboard Singles Chart 9 Latvian Airplay ChartRussian version: Vsio v tvoih rukah/Все в твоих руках in Latvian Airplay ChartEnglish version: Believe in Latvian Airplay Chart 2/17 Russian Airplay ChartRussian Airplay Chart 1 Swedish Singles ChartSweden Singles Chart 28 German Singles Chart 52 == Lähteet == Luokka:Eurovision laulukilpailun voittaneet kappaleet Luokka:Vuoden 2008 euroviisuedustuskappaleet Luokka:Venäjän euroviisuedustuskappaleet
Pikku-Vesijärvi

Pikku-Vesijärvi on Lahden kaupungissa sijaitseva Pikku-Vesijärven puiston ympäröimä suuri lampi, joka on yhteydessä Vesijärveen. Se sijaitsee Vesijärven asemalta Teivaalanmäen ohitse johtaneen entisen rautatien itäpuolella, alkuvuodesta 2014 puretun Lahden urheilutalon lounais- ja Lahden ammattikorkeakoulun rakennusten pohjoispuolella. Pikku-Vesijärvi oli Vesijärven poukama ennen kuin sen ja muun Vesijärven väliin rakennettiin Vesijärven rautatieasemalle johtavan rautatien penger. Rautatien kiskot on nyttemmin poistettu. Pikku-Vesijärveen laskettiin 1919–1931 kaksi kolmannesta Lahden kaupungin likavesistä. Vuonna 1996 arvioitiin Pikku-Vesijärven kasvavan umpeen itsestään puolen vuosisadan kuluessa. Vuonna 1998 lammesta ruopattiin 59 000 kuutiometriä liejua; tätä ennen Pikku-Vesijärven suurin syvyys oli 2,5 metriä ja keskisyvyys 1,7 metriä. Pikku-Vesijärvi on erittäin suosittu virkistyskohde. Sen ympärillä on puisto ja sen lammessa on muun muassa Lahti Energian soivat vesiurut, joihin Lahden Matkailu viittaa musikaalisena suihkulähteenä.Musikaalinen suihkulähde . lahtiguide.fi Lammessa on myös kaksi veistosta: Oskari Jauhiaisen Vauhtia, joka on ollut Pikku-Vesijärvessä vuodesta 1961 lähtien ja syksyllä 2024 järven eteläosaan siirretty Mikko Heinon teos Kalapoika. Kalastuspuisto Vonkaleesta saa ahvenia, haukia, järvitaimenia ja kirjolohia.Pikku-Vesijärvi. perhorasia.fi Pikku-Vesijärven pohjoispuolisessa Kariniemen arboretumissa eli Kariniemen puulajipuistossa kasvaa 45 eri puulajin puuta. Siellä on myös linnunpönttöjä. == Lähteet == == Aiheesta muualla == * Tietoa vesiuruista ja video * Lahden kaupungin kotisivut Luokka:Vesijärvi Luokka:Lahden nähtävyydet Luokka:Lahden järvet Luokka:Kartano (Lahti)
Peyton Rous

Francis Peyton Rous (5. lokakuuta 1879 – 16. helmikuuta 1970) oli yhdysvaltalainen patologi, joka syntyi Baltimoressa, Marylandissa vuonna 1879. Sekä hänen alempi että ylempi tutkintonsa olivat Johns Hopkins Universitysta. Hän oli yksi tiedemiehistä, jotka olivat mukana, kun virusten rooli tiettyjen syöpälajien kulkeutumistavoissa löydettiin. Hän muun muassa havaitsi erään viruksen aiheuttavan kanalla sarkoomaa. Virus nimettiin Rousin sarkoomavirukseksi. Vuonna 1966 hän sai Nobelin lääketieteen palkinnon tutkimustyöstään. == Lähteet == == Aiheesta muualla == * Peyton Rousin elämäkerta Luokka:Yhdysvaltalaiset tieteilijät Luokka:Patologit Luokka:Vuonna 1879 syntyneet Luokka:Vuonna 1970 kuolleet Luokka:Nobelin fysiologian tai lääketieteen palkinnon saajat
Manchesterin katedraali

Manchesterin katedraali on keskiaikainen kivikirkko Manchesterissa, Isossa- Britanniassa. Katedraali on Manchesterin hiippakunnan pääkirkko. Yli 600-vuotiaan kirkon arkkitehtoninen tyylisuunta on myöhäiskeskiajalle tyypillinen gotiikka. Ensimmäinen tieto kirkosta Manchesterin paikkeilla on 600-luvulta. Viikingit hävittivät tämän kirkon, ja Edvard Vanhempi määräsi vuonna 923 uuden kirkon rakennettavaksi lähelle entisen kirkon paikkaa. Kirkko on mainittu Domesday bookissa. Nykyisen kirkkorakennuksen rakentaminen alkoi 1215. Vuosina 1330–1360 kirkkoa laajennettiin ja sen torni rakennettiin tuona aikana. Katedraalissa on aikoinaan ollut koulu- ja sairaalatoimintaa. Se vaurioitui saksalaisten pommituksissa toisessa maailmansodassa ja uudelleen vuonna 1996 IRAn pommi-iskussa. == Lähteet == ==Aiheesta muualla== *Katedraalin kotisivut Katedraali Luokka:Englannin katedraalit Luokka:Kivikirkot
Sakari Mattila (jalkapalloilija)

Sakari Mikael Mattila (s. 14. heinäkuuta 1989 Tampere) on suomalainen ammattilaisuransa päättänyt jalkapalloilija. Hän pelaa edelleen Vitoseen kaudelle 2024 nousseessa, julkisuuden henkilöistä koostuvassa Gilla FC:n joukkueessa. Hänen pelipaikkansa on puolustava keskikenttäpelaaja, mutta hän pystyy myös pelaamaan keskuspuolustajana tai keskikentän keskellä. Mattila teki pääsarjadebyyttinsä Helsingin Jalkapalloklubissa FC KooTeePeetä vastaan 4. toukokuuta 2008. Hänellä oli sopimus HJK:n kanssa kauden 2010 loppuun.http://www.hjk.fi/uutiset/arkisto.php?hae=5493 Vuoden 2009 alussa Mattila siirtyi Italian Serie A:ssa pelaavaan Udineseen neljän ja puolen vuoden sopimuksella. Hän ei kuitenkaan saanut peliaikaa seuran edustusjoukkueessa ja siirtyi saman vuoden heinäkuussa lainalle toisella sarjatasolla pelaavaan Ascoliin. Elokuussa 2010 hän siirtyi jälleen lainalle, tällä kertaa Sveitsin pääsarjassa pelaavaan Bellinzonaan. Kesken Veikkausliiga-kauden 2012 hän siirtyi helsinkiläiseen HJK:hon. Kauden 2013 päätteeksi Mattila siirtyi Norjan liigan Aalesunds FK:hon. Mattila tunnetaan hyvästä potkutekniikastaan ja vapaapotkuistaan.http://www.hjk.fi/uutiset/arkisto.php?hae=5449 == Lähteet == == Aiheesta muualla == *Helsingin Sanomien uutiset Mattilasta Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1989 syntyneet Luokka:Elävät henkilöt
Kimalaispallokala

Kimalaispallokala (Colomesus asellus) on melko pienikokoinen makean veden pallokalalaji. == Koko ja ulkonäkö == Kimalaispallokala voi kasvaa 14 cm pitkäksi, mutta jää akvaarioissa yleensä alle kymmensenttiseksi. Sen vatsapuoli on valkea, selkäpuoli kelta-tummaraitainen. Raidoitus ja vartalonmuoto muistuttavat kimalaista. == Alkuperä == Kimalaispallokaloja on tavattu luonnossa Amazonin vesistössä. == Käyttäytyminen == Kimalaispallokala on pallokalaksi rauhallinen, ja sopii heimon muita lajeja paremmin seura- akvaarioon.Helsingin Akvaariokeskus == Vesiolot ja ravinto == Kimalaispallokalat syövät lihapitoista ravintoa, johon pitää kuulua tarpeeksi kovia osia (esimerkiksi kotilon ja äyriäisten kuoria), sillä muuten kalan hampaat kasvavat liikaa ja niitä voi joutua leikkaamaan. == Lähteet == == Aiheesta muualla == *Tommin sivut suomalaisen harrastajan kokemuksia Luokka:Pallokalat
Salpausselän seisake

Salpausselän seisake () on rautatieliikennepaikka Lahden stadionin vieressä. Sille päättyy ennen Lahden satamaan Vesijärven rautatieasemalle johtanut rata. Seisakkeella ei ole säännöllistä junaliikennettä. Sitä voidaan käyttää Salpausselän suurten juhlatapahtumien tai Lahdessa järjestettävien messujen yhteydessä. ==Aiheesta muualla== *Jätealtaan ympärillä kukoisti idylli - Mainitaan mm. 1900-luvun alkupuolella rataosalla tapahtunut junaonnettomuus, jonka seurauksena veturi syöksyi järveen. == Aiheesta muualla == Luokka:Lahden rautatieliikennepaikat
Manchesterin kanava

Manchesterin kanava on 14-24 m leveä ja 58 kilometriä pitkä kanava Luoteis- Englannissa. Siinä on viisi sulkua. Kanava avattiin vuonna 1894 ja se oli valmistuessaan maailman suurin kanava. Kanava yhdistää Manchesterin kaupungin Merseyjokeen, mikä on mahdollistanut sisämaassa sijaitsevan Manchesterin kehittymisen merkittäväksi satamakaupungiksi, kun valtamerilaivat pääsevät sinne palvelemaan ympäröivän alueen teollisuuden tuontia ja vientiä. == Lähteet == == Aiheesta muualla == Luokka:Englannin kanavat Kanava
Stone Gossard

Stone Carpenter Gossard (s. 20. heinäkuuta 1966 Seattle, Washington) on yhdysvaltalainen kitaristi ja yksi grungeyhtye Pearl Jamin perustajajäsenistä. Asianajajaisän ja kaupunginvirkailija-äidin poika vaikutti useissa seattlelaisissa kokoonpanoissa, muun muassa Green Riverissä ja Mother Love Bonessa ennen Pearl Jamin perustamista. Gossard toimii pääasiassa rytmikitaristina ja taustalaulajana, mutta hänen lauluaan voi kuulla Eddie Vedderin sijaan kappaleissa ”Mankind” (No Code) ja ”Don’t Gimme No Lip” (Lost Dogs). Pearl Jamin ohella Gossard on julkaissut soololevyn Bayleaf ja soittaa sivuprojektissaan Bradissa muutaman ystävänsä kanssa. Gossard omistaa myös Studio Lithon Seattlessa. Gossard oli mukana Matt Dillonin tähdittämässä vuoden 1992 elokuvassa Singles kuvitteellisen Citizen Dick -yhtyeen kitaristina yhdessä Pearl Jam -jäsenten Eddie Vedderin ja Jeff Amentin kanssa. Luokka:Yhdysvaltalaiset kitaristit Luokka:Pearl Jamin jäsenet Luokka:Vuonna 1966 syntyneet Luokka:Elävät henkilöt
Saccharomyces boulardii

Saccharomyces boulardii on hiivalaji, jonka ranskalainen tutkija Henri Boulard eristi vuonna 1923 litsin ja mangostanin hedelmistä. Hän havaitsi, että itäaasialaiset pureskelivat näitä hedelmiä, kun he yrittivät pitää koleran oireita loitolla. Hiiva luetaan probioottien ryhmään. Se ei ole yleensä terveelle ihmiselle taudinaiheuttaja, ja sitä tavataan suoliston normaalimikrobistossa. Se ei leviä sieltä muualle elimistöön. S. boulardii lisääntyy 37 asteen lämpötilassa. ==Lääkinnällinen käyttö== Lääkinnällisessä käytössä S. boulardii on yleensä kylmäkuivattu, mistä syystä sen nimi esitetään usein muodossa Saccharomyces boulardii lyo. Kylmäkuivaus pitää mikrobin elinkykyisenä. Lääkinnällisen käytön kohde on yleensä sellainen suoliston oireilu, jossa jokin muu organismi tai sairaus aiheuttaa suolistoon toiminnallisia muutoksia. Tällaisia ovat akuutti ripuli, turistiripuli, antibioottiripuli, ärtynyt suoli -oireyhtymä sekä tulehdukselliset suolistosairaudet Crohnin tauti ja haavainen paksunsuolen tulehdus. Lääkinnällisesti ei S. boulardii -valmisteita suositella hiiva-allergioista kärsiville potilaille. Harvinaisissa tapauksissa erittäin vaikeasti sairailla potilailla on tavattu sienen kylvöä vereen ja sitä kautta muualle elimistöön. == Lähteet == == Aiheesta muualla == * Saccharomyces Boulardii Information Luokka:Aitohiivat Luokka:Lääkkeet
Enonselkä

Enonselkä on Vesijärven eteläisin suuri selkä. Se alkaa järven eteläpäästä Salpausselältä ja Vesijärven satamasta ja rajoittuu pohjoisessa Kutaniemeen, josta alkaa Komonselkä. Enonselän keskellä on Enonsaari. Enonselkään liittyvät Kilpiäistenpohja ja Vähäselkä. Enonselkä oli pahoin rehevöitynyt 1960-lukuun mennessä ja siellä on 1970-luvulta alkaen toteutettu mittavia elvytysohjelmia (ks. Vesijärvi). Enonselän syvänteissä ei ole riittävästi talvella happea, minkä vuoksi järveä on yritetty hapettaa. Toisaalta fosforia on pyritty poistamaan järvestä hoitokalastamalla toisia kalalajeja pois, jotta istutuskaloille riittäisi elintilaa. == Lähteet == Luokka:Vesijärvi Luokka:Hollolan luonto
Teloitus (albumi)

__NOTOC__ Teloitus on suomalaisen Sotajumalan toinen studioalbumi, joka julkaistiin vuonna 24. lokakuuta 2007. Albumi on ensimmäinen, jolla laulaa Mynni Luukkainen, joka oli tämän jälkeen isossa roolissa yhtyeessä. Teloitus kasvatti yhtyeen suosiota huomattavasti ja yhtye keikkaili paljon albumin julkaisun jälkeen. Albumi nousi Suomen virallisen listan sijalle 17. ==Kappaleet== # # # # # # # # == Kokoonpano == * Mynni Luukkainen – laulu * Tomi Otsala – basso, taustalaulu * Pete Lapio – kitara * Kosti Orbinski – kitara * Timo Häkkinen – rummut == Arvostelut == * Desibeli.net: * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Sotajumalan albumit Luokka:Vuoden 2007 albumit
Manchesterin kaupungintalo

Manchesterin kaupungintalo on Manchesterin kaupunginhallinnon keskus. Sen valmistaminen aloitettiin Alfred Waterhousen johdolla 1868 ja se valmistui vuonna 1877. Kaupungintalo edustaa viktoriaanista uusgotiikkaa. Rakennuksen seinillä on Ford Madox Brownin maalaamia muraaleja. Kaupungintalon valmistaminen maksoi aikanaan miljoona puntaa ja siihen käytettiin neljätoista miljoonaa tiiltä. Tyylisuunnassa päädyttiin uusgotiikkaan muun muassa siksi, koska kaupungilla oli muinaisia yhteyksiä hansakaupunkeihin ja samalla haettiin eroavaisuutta naapurikaupunkiin Liverpooliin, joka suosi arkkitehtuurissaan uusklassismia. Kaupungintalon tunnusomaisin koriste on Manchesterin tunnuseläimen, mehiläisen, koristeelliset kuvat eripuolilla rakennusta. Mehiläisestä on tehty rakennukseen maalauksia, kaiverruksia ja jopa mosaiikkeja. Kaupungintalo Luokka:Kaupungintalot Luokka:Yhdistyneen kuningaskunnan hallintorakennukset Luokka:1800-luvulla rakennetut hallintorakennukset
Paul Frees

Solomon Hersh Frees (22. kesäkuuta 1920 – 2. marraskuuta 1986) oli yhdysvaltalainen ääninäyttelijä, lauluntekijä ja säveltäjä. ==Ura== Freesin ura alkoi vuonna 1942 lyhytanimaatiossa Woodsman, Spare That Tree, jossa hän toimi korpin äänenä. Hahmon roolissa Frees oli aina vuoteen 1950 asti ja teki samalla useita muita rooleja lyhytanimaatioihin saamatta kuitenkaan nimeään lopputeksteihin. 1950-luvulla hän oli mukana muutamissa radiokuunnelmissa. Parhaiten Frees kuitenkin muistetaan Taavi Ankan ääniroolista Disneyn ihmeellinen maailma animaatiosarjasta 1960-luvulla. Hän teki uransa aikana äänirooleja animaatioiden ja radion lisäksi televisiosarjoihin, jossa Frees usein toimi kertojana, kuten sarjassa Naked City. Lisäksi vuonna 1984 Frees lainasi äänensä televisiosarja Ritari Ässän K.A.R.R.ille, jonka äänenä aikaisemmin toimi Peter Cullen. Hän oli myös Hanna-Barberan tuottamassa Ihmeneloset animaatiosarjassa Möykyn äänenä vuosina 1967–1968. Freesin uran pisin äänirooli on kenties Taavi Ankan jälkeen John Beresford Tipton animaatiosarjassa The Millionaire, jossa hän äänitti 204 jaksoa. Nämä esitettiin vuosien 1955–1960 aikana. Lisäksi Freesin ääntä kuultiin myös Disneylandin Haunted Mansionin Ghost Hostina, jonka nykyinen ääni on Corey Burton. Burton otti myös Taavi Ankan roolin Freesin kuoltua vuonna 1986. Hänet muistetaan myös ääninäyttelijänä, joka usein dubbasi toisen näyttelijän pieleen menneet repliikit tai mikäli henkilö sattui sairastumisen tai jonkun muun syyn vuoksi olemaan poissa äänityksestä, jolloin Frees kutsuttiin usein paikalle 1950- ja 1960-luvulla. Frees kuoli marraskuussa 1986 sydänvikoihin Kaliforniassa ollessaan 66-vuotias. ==Aiheesta muualla== *Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset lauluntekijät Luokka:Yhdysvaltalaiset radionäyttelijät Luokka:Yhdysvaltalaiset säveltäjät Luokka:Vuonna 1920 syntyneet Luokka:Vuonna 1986 kuolleet
Manchesterin oopperatalo

Manchesterin oopperatalo on oopperatalo Manchesterissä Britanniassa. 1 920 katsojaa vetävässä oopperatalossa esitetään musikaaleja, baletteja, konsertteja ja joulun aikaan pantomiiminäytöksiä. Kaupungissa on myös toinen oopperatalo, Palace Theatre. Oopperatalo avattiin tapaninpäivänä 1912. Siellä esitettiin Euroopan ensi-ilta West Side Storysta vuonna 1958, sekä Britannian alueellinen ensi-ilta Andrew Lloyd Webberin Oopperan kummituksesta 1993. ==Aiheesta muualla== *Oopperatalon kotisivut Luokka:Yhdistyneen kuningaskunnan oopperatalot Oopperatalo
Ranskan vastarintaliike

Ranskan vastarintaliike () on yhteisnimitys, jota käytetään monista toisen maailmansodan aikana saksalaisia miehittäjiä ja Vichyn hallituksen kannattajia vastaan taistelleista ranskalaisista vastarintaryhmittymistä. == Historia == Ryhmät koostuivat pienistä ryhmistä miehiä ja naisia. Vastarintaliikkeen jäsenet tekivät tuhotöitä ja järjestivät attentaatteja, vakoilivat liittoutuneille ja auttoivat heidän lähettämiään agentteja, julkaisivat maanalaisia lehtiä ja palauttivat pakoilevia liittoutuneiden sotilaita ja lentäjiä takaisin Isoon-Britanniaan. David Rapoportin perustama hyväntekeväisyysjärjestö ”Äiti ja lapsi” pelasti ja auttoi Ranskassa olleita juutalaisia ja keskitysleirivankeja. Vastarintaliikkeeseen kuului ihmisiä jokaisesta kansanryhmästä ja sosiaaliluokasta. Maaseudulla eläneitä aseistettuja vastarintaliikkeen sissiryhmiä kutsuttiin nimellä maquis ja yksittäistä sissiä nimellä maquisard. Pariisista käsin toimi kaksi rinnakkaista ryhmittymää: de Gaullea kannattava FFI (Forces Françaises de l'Intérieur) ja kommunistien FTP (Francs-Tireurs et Partisans). Näiden ryhmien keskinäinen kitka oli ajoittain huomattavaa, joskin hätätilassa yhteinen etu sivuutti riidat. FFI:n paikalliskomentajana toimi eräässä luostarissa piileksinyt eversti Claude Ollivier ja FTP:n johtajana everstin arvonimeä käyttänyt Henri Rol-Tanguy.Lapierre - Collins: Joko Pariisi palaa? == Kuvagalleria == Tiedosto:Bundesarchiv Bild 146-1983-077-14A, Frankreich, Festgenommene Widerstandskämpfer.jpg|Vangiksi jääneitä vastarintaliikkeen jäseniä vuonna 1944. Tiedosto:Member of the FFI.jpg|Aseistautunut vastarintaliikkeen jäsen kuvattuna vuonna 1944. Tiedosto:FTP-p012904.jpg|amerikkalaisia laskuvarjojoukkojen sotilaita ja vastarintaliikkeen jäseniä. Tiedosto:Sten gun France ww2-102.jpg|Sten- konepistoolilla aseistautunut vastarintaliikkeen jäsen ja amerikkalainen sotilas. Tiedosto:Mons Resistance 4.jpg|Vastarintaliikkeen veteraanien tapaaminen vuonna 2004. ==Katso myös== *Vapaa Ranska *Vercorsin kapina *Oradour-sur-Glane ==Lähteet== == Aiheesta muualla == * History Learning Site: The French Resistance * Scrapbookpages.com: The French Resistance * Spartacus Educational *
Yli-Kartano

Yli-Kartano on yksi Hollolan Salpakankaan ensimmäisistä asuinalueista sekä Salpakankaan ensimmäinen ostoskeskusalue Lahden kaupungin rajalla. Alueelle rakennettiin vuosina 1965–1966 korkeita kerrostaloja ja ostoskeskus, jossa oli muun muassa Siwa-päivittäistavarakauppa. Kauppa lopetettiin 6.4.2017. Yli- Kartano kuuluu Kartanon alueeseen, josta on syntynyt myös Hedelmätarhan kaupunginosa. Yli-Kartano on se osa Kartanoa, joka on Kartanon tapaan valtatie 12:n eteläpuolella, mutta Yli-Kartano sijaitsee seututie 296:n itäpuolella Lahden kaupungin rajalla. Kansan keskuudessa mäkeä kutsutaan nimellä Känkälänmäki. Sijainnin puolesta moni ei tiedä Hollolan Salpakankaan ensimmäisen ostoskeskusalueen olemassaolosta. 'Alkuperäiset' 3-kerroksen punatiilitalot ovat n. 1965 vuodelta. 6 kerroksen talot ovat valmistuneet 1966. Luokka:Hollolan kylät
Vercorsin kapina

Vercorsin kapina oli Ranskan vastarintaliikkeeseen kuuluneen sissiarmeijan yritys nousta saksalaismiehittäjiä vastaan toisessa maailmansodassa. Vercorsin sissit perustivat Kaakkois-Ranskan Alpeille Vapaan Vercorsin tasavallan 3. heinäkuuta 1944. Tämä lyhytaikainen valtio oli ensimmäinen demokraattinen alue Ranskassa sitten vuoden 1940 antautumisen. ==Maquisardit== Maquisit (Maquis) olivat aseistautuneita metsiin ja vuoristoihin vetäytyneitä vastarintaryhmiä, joiden jäseniä kutsuttiin nimellä maquisard. Päivää ennen liittoutuneiden Normandian maihinnousua Lontoossa maanpaossa ollut Vapaan Ranskan hallitus viestitti Vercorsin alueen asukkaille, että näiden tulisi nousta aseisiin saksalaisia joukkoja vastaan hidastaakseen näiden pääsyä Normandiaan, jonne maihinnousu oli suunnattu. Myös useat muut Ranskan vastarintaliikkeen osastot saivat samanlaisia kutsuja maihinnousun kynnyksellä. Charles de Gaulle piti BBC:ssä radiopuheen, jossa hän kertoi ”Ranskan alppien vuorikauriin astuvan esiin” (le chamois des Alpes bondit). Tämä oli merkkinä yli 4 000 Vercorsin maquisardille. Vercorsin sotilasjohtajan everstiluutnantti Huetin johtamat maquisardit aloittivat ylänköalueen haltuunoton. Jo alkuvuonna 1943 tehdyn suunnitelman mukaan ylängön piti toimia maahanlaskualueena liittoutuneiden apujoukoille, jotka tulisivat katkaisemaan saksalaisten pääsyn alueelta. Vapaan Ranskan päämaja hyväksyi suunnitelman, jolle annettiin nimi Montagnards (vuoristolaiset). ==Saksalaisten vastatoimet== Saksalaiset aloittivat vastatoimet ja valtasivat 13.–15. heinäkuuta Saint-Nizierin, joka tarjosi helpon pääsyn ylängölle. Samaan aikaan maquisardit odottivat Montagnardsin toimeenpanoa. Suunnitelmaa ei kuitenkaan toteutettu ja sissit jäivät oman onnensa nojaan. 14. heinäkuuta liittoutuneet pudottivat alueelle yli tuhat säiliötä ase- ja ammustarvikkeita. Saksalaiset vastasivat kostopommituksilla Vassieuxin kylään. Kuusi päivää kestäneet pommitukset vaativat 35 uhria ja tuhosivat puolet kylän rakennuksista. Saksalaiset pitivät kaikkia ylängön kulkureittejä hallussaan estäen pääsyn pois. 21\. heinäkuuta saksalaiset aloittivat hyökkäykset ylängölle. Samaan aikaan 400 miehen joukko laskeutui ylängölle liitokoneissa. Joukko kuului Sonderverband Jungwirthiin, maahanlaskujoukkojen kurinpidolliseen yksikköön.Jason Pipes, Feldgrau.net: Vercors July 1944, Luftlandetruppen Luettu 26.5.2008 Vassieuxissa saksalaiset osoittivat suurta julmuutta sekä vangittuja maquisardeja että siviiliväestöä kohtaan kiduttaen, raiskaten ja tappaen.Nizkor.org Luettu 26.5.2008 Pelkästään kylässä kuoli 120 vastarintaliikkeen jäsentä ja 82 siviiliä. Kun Vercorsin taistelu oli ohi ranskalaiset olivat menettäneet 840 henkeä.Order of Liberation: Vassieux-en-Vercors Luettu 26.5.2008 == Lähteet == == Aiheesta muualla == *Order of Liberation: Vassieux-en-Vercors *Jason Pipes, Feldgrau.net: Vercors July 1944, Luftlandetruppen Luokka:Kapinat Luokka:Ranskan taistelut Luokka:Ranskan vastarintaliike Luokka:Toisen maailmansodan länsirintaman taistelut Luokka:Isère Luokka:Drôme Luokka:Vuoden 1944 sotahistoria
Keski-Tiilijärvi

Keski-Tiilijärvi on Päijät-Hämeessä Hollolassa Tiirismaalla, Tiilijärven ja Tiilikankaan lähellä, sijaitseva järvi. == Maantietoa == Järven pinta-ala on 8,3 hehtaaria, se on 450 metriä pitkä ja 300 metriä leveä. Se sijaitsee Ison Tiilijärven eteläpuolella ja Vähän Tiilijärven pohjoispuolella. Siinä ei ole kartan mukaan saaria. Järven rantaviivan pituus on 1,2 kilometriä. Järven rannalla on noin kymmenen vapaa-ajanasuntoa, joiden tontit ovat länsirannalla aidatut. Hollolan kunnan Euroopan unionin vaatimukset täyttävä virallinen uimapaikka on Keski-Tiilijärven etelärannalla. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 144,1 metriä mpy. Keski- Tiilijärven valuma-alue on hyvin pieni siksi, että Vähän Tiilijärven tapaan maa on hiekkaista ja järven ympärillä rannasta kauemmas satava vesi imeytyy suoraan sorakerroksen läpi pohjaveteen järveen virtaamatta. Vähä-Tiilijärvestä johtaa Keski-Tiilijärveen oja, jota Vesalan kalastuskunta on pitäänyt auki parantaakseen veden virtaamaa Vähästä Tiilijärvestä Keski-Tiilijärveen ja myös lopulta Isoon Tiilijärveen. == Lähteet == Luokka:Hollolan järvet Luokka:Salpausselkä Geopark Luokka:Kotojärven valuma-alue
Vähä Tiilijärvi

Vähä Tiilijärvi on Päijät-Hämeessä Hollolassa Salpakankaalla sijaitseva järvi. Järven ympäri kulkee polku ja suo-osuuksilla pitkospuut, minkä lähistössä on linnunpönttöjä, penkkejä sekä penkkiä ja pöytiä yhdessä. Vähä Tiilijärven rannat kuuluvat Hollolan kunnan vapaa-ajantoimen ulkolureitistön Järvien kierros - nimiselle 7,5 km pitkään opastein merkittyyn ulkoilureittiin. https://hollola.fi/vapaa-aika/luontoreitit-ja-kohteet/reitit- ja-kohteet/jarvien-kierros/ Järvien kierros on osa UNESCOn Global Geoparkin Salpausselkä Geoparkia. Suomesta ohjelmaan on liittetty Rokua Geopark, Lauhanvuori-Hämeenkangas Geopark (2020-), Saimaa Geopark (2021-) ja Salpausselkä Geopark (2022-). Geopark-ohjelma alkoi 2015. == Maantietoa == Järven pinta-ala on 9,5 hehtaaria, se on 500 metriä pitkä ja 300 metriä leveä. Se sijaitsee ensimmäisellä Salpausselällä Hollolan asuinaulueiden Tiilipuiston, Tiilijärven ja Tiilikankaan välissä. Siinä ei ole kartan mukaan saaria ja sen syvin kohta on kahdeksan metriä syvä. Järven rantaviivan pituus on 1,3 kilometriä ja sen rannat ovat hiekkaista kangasmaastoa. Sen itärannalla on viisi yksityistä vapaa-ajan asuntoa, joiden tonteilta ei ole järveen yleistä pääsyä. Virallisen uimarannan lisäksi järven pohjoisrannalla on ainakin kaksi uimapaikkana käytettyä rannan kohtaa. Tiilijärven kaakkoisrannassa sijaitsee virallinen Euroopan unionin vaatimuksia vastaava uimaranta kahdella pitkällä ja korkealla veteen hyppäämisen mahdollistavalla puisella laiturilla, jonka etelärannalla on avantouimareita varten rakennettu sauna. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma- alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 144,2 metriä mpy. Se on eteläisin kolmesta Hollolan Tiilijärvestä. Järvi sijaitsee hiekka-alueella eikä sinne johda jokia, vaan järvi saa vetensä pääasiassa sadevesistä ja pohjavedestä. Järven pohjoisrannasta laskee lyhyt oja Keski-Tiilijärveen. == Lähteet == Luokka:Hollolan järvet Luokka:Kotojärven valuma-alue Luokka:Salpausselkä Geopark
Jytkyt

Jytkyt on ekspressionistisen taidemaalari Tyko Sallisen öljyvärimaalaus vuodelta 1918. Kooltaan 114,5 × 138 cm oleva suuri sommitelma on raskain liikkein toteutettu ilottoman suomalaisen maalaistanssin muistomerkki, joka kuvaa arkista hurmosta. Työtä pidetään Sallisen toisena suurena kansanelämän ja ekstaasin kuvauksena samana vuonna valmistuneen uskonnollista hurmosta kuvaavan Hihhulit-maalauksen ohella. Jytkyt on Hihhuleiden ohella Sallisen tunnetuin maalaus. Jytkyt kuvaa työväentalon tansseja, ja malli on luultavasti otettu Mutilan työväentalolta. Teos kuuluu nykyään Ateneumin kokoelmiin. ==Lähteet== ==Aiheesta muualla== *Jytkyt Kansallisgallerian sivuilla Luokka:Tyko Sallisen maalaukset Luokka:Ekspressionistiset maalaukset Luokka:Ateneumin kokoelmat
Laurent Cantet

Laurent Cantet (15. kesäkuuta 1961 Melle, Deux-Sèvres, Ranska – 25. huhtikuuta 2024 Pariisi, Ranska) oli ranskalainen elokuvaohjaaja. == Ura == Cantet opiskeli elokuva-alaa Pariisissa Institut des hautes études cinématographiquesissa (IDHEC). Hänen ensimmäinen pitkä elokuvansa oli vuonna 1999 valmistunut Henkilöstöosasto, jonka päähenkilö on isänsä tehtaassa työt aloittava johtamisen harjoittelija. Se voitti Ranskassa parhaan elokuvan César-palkinnon. Cantet’n toinen elokuva L’Emploi du temps sijoittui sekin työmaailmaan, sillä se seurasi miestä, joka salasi perheeltään potkunsa. Cantet’n Kohti etelää (2005) käsittelee Haitin seksiturismia ja Luokka pohjautuu François Bégaudeaun osittain elämäkerralliseen romaaniin kokemuksistaan opettajana Pariisin 20:ssa arrondissementissä. Bégaudeau näytteli itse pääosaa, ja elokuva sai Cannesin elokuvajuhlien Kultainen palmun. Se oli ensimmäinen Cannesin pääpalkinnon voittanut ranskalainen elokuva sitten vuoden 1987. Lisäksi Luokka oli muun muassa ehdolla parhaan vieraskielisen elokuvan Oscariin. Cantet osallistui antologiaelokuvaan 7 días en La Habana (2012) ja ohjasi Joyce Carol Oatesin romaaniin perustuvan elokuvan Foxfire: Confessions of a Girl Gang (2012). Draamakomedia Havannan taivaan alla ilmestyi vuonna 2014 ja L’Atelier 2017. Cantet’n viimeiseksi elokuvaksi jäi Arthur Rambo (2021), joka kertoo teinistä, jonka verkkoidentiteetti paljastuu. Cantet kuoli huhtikuussa 2024 sairauteen. == Filmografia == === Ohjaajana === * Veillées d’armes – apulaisohjaaja 1994 * Tous à la manif – lyhytelokuva 1994 * Jeux de plage – lyhytelokuva 1995 * Les Sanguinaires – televisioelokuva 1998 * Henkilöstöosasto (Ressources humaines) 1999 * L’Emploi du temps 2001 * Kohti etelää (Vers le sud) 2005 * Luokka (Entre les murs) 2008 * 7 días en La Habana 2012 * Foxfire: Confessions of a Girl Gang 2012 * Havannan taivaan alla (Retour à Ithaque) 2014 * L’Atelier 2017 * Arthur Rambo 2021 === Käsikirjoittajana === * Jeux de plage – lyhytelokuva 1995 * Les Sanguinaires – televisioelokuva 1998 * Ressources humaines 1999 * L’Emploi du temps 2001 * Vers le sud 2005 * Entre les murs 2008 === Kuvaajana === * Cette Nuit 1998 === Palkinnot ja tunnustukset === * César-palkinto paras esikoiselokuva Henkilöstöosasto 2001 * ehdokas, César- palkinto, paras käsikirjoitus, Henkilöstöosasto 2001 * ehdokas, European Film Awards paras käsikirjoittaja, L’Emploi du temps 2001 * ehdokas, European Film Awards paras elokuva Luokka, 2008 * Kultainen palmu 2008 * ehdokas Parhaan vieraskielisen elokuvan Oscar-palkinto Luokka, 2009 * César-palkinto paras sovitettu käsikirjoitus Luokka 2009 * ehdokas, César-palkinto, paras elokuva, Luokka 2009 * ehdokas, César-palkinto, paras ohjaaja, Luokka 2009 == Lähteet == ==Aiheesta muualla== * Luokka:Ranskalaiset elokuvaohjaajat Luokka:Vuonna 1961 syntyneet Luokka:Vuonna 2024 kuolleet
Rengaspallokala

Rengaspallokala (Tetraodon biocellatus) on värikäs kaakkoisaasialainen pallokalalaji. Akvaarioharrastajat kutsuvat sitä ”kasipalloksi”, englanniksi ”Figure8 Pufferfish” koska sen kuvio muodostaa kahdeksaisen numeroita. Nimellä ”Figure eight” on aiemmin kutsuttu myös tieteellisillä nimillä Tetraodon palembangensis ja Tetraodon steindachneri tunnettuja lajeja, jotka mitä luultavimmin ovat kaikki sama laji. == Koko ja ulkonäkö == Rengaspallokala voi kasvaa 6–8 cm pitkäksi. Sen vatsapuoli on valkea, selkäpuolella harmaalla pohjalla mustia palloja ja keltaisia koukeroita. == Alkuperä == Rengaspallokaloja on tavattu luonnossa Indokiinassa, Malesiassa ja Indonesiassa, missä se elää jokien suualueilla. == Käyttäytyminen == Rengaspallokala on aggressiivinen laji joka usein näykkii muiden lajien eviä. Samanlajin yksilöt muodostavat tiukan arvojärjestyksen, jossa heikoimpia kiusataan. Akvaarion ahtaissa oloissa voimakkaammat kiusaavat heikompia niin että nämä eivät pääse syömään vaan nälkiintyvät. == Vesiolot ja ravinto == Rengaspallokala on murtovesikala, jonka akvaarioveteen lisätään meriakvaariokäyttöön sekoitettua erikoissuolaa. Sitä voidaan pitää myös kovassa, suolattomassa vedessä. Sopiva lämpötila on 24–26 astetta.Helsingin akvaariokeskus Toisten lähteiden mukaan rengaspallokala pysy makean veden puolella. Neale Monks kirjoittaa, että vaikka laji luonnossa elää lähes suolattomassa jokivedessä, akvaariossa suositellaan emäksistä, kevyesti suolapitoista vettä (ominaispaino 1,005, pH 8). Rengaspallokalat syövät lihapitoista ravintoa, johon pitää kuulua tarpeeksi kovia osia (esimerkiksi kotilon ja äyriäisten kuoria), sillä muuten kalan hampaat kasvavat liikaa. == Lähteet == == Aiheesta muualla == *Aquahobby harrastajien kokemuksia *Damien Wagaman kolumni Luokka:Akvaariokalat Luokka:Pallokalat
Sakari Mattila

Sakari Mattila voi tarkoittaa muun muassa seuraavia henkilöitä: * Sakari Mattila (s. 1989), jalkapalloilija * Sakari Mattila (1915–1993), professori * Sakari Mattila, venealan yrittäjä ja venesuunnittelija
Pyynikin palloiluhalli

Pyynikin palloiluhalli on Tampereella Pyynikinrinteen kaupunginosassa sijaitseva urheiluhalli. Halli otettiin käyttöön vuonna 1977 ja siellä on järjestetty useita kansainvälisiä tapahtumia. Hallissa voi pelata lentopalloa, koripalloa, salibandya, käsipalloa sekä useita muita lajeja. Hallin istumapaikkakapasiteetti on hieman yli 1000 paikkaa. Pyynikin palloiluhallissa pelaa kotiottelunsa muun muassa lentopallon SM-liigassa pelaava Tampereen Isku-Volley sekä Korisliigassa pelaava Tampereen Pyrintö. Pyynikin palloiluhallissa järjestetään myös vuosittainen nyrkkeilyn Tammer-turnaus. Tampereen kaupunki on sijoittanut pormestarinsa talousarvioesityksessä Pyynikin palloiluhallin perusparannuksen mahdollisesti vuosina 2015–2017 toteutettavien hankkeidensa joukkoon. Kaupunki toteuttaisi kyseisellä ajanjaksolla vuosittain hankelistastaan 1–2 kohdetta, ja liikuntapaikkojen perusparannukseen on vuosittain budjetoitu kaksi miljoonaa euroa.Talousarvio 2015 Tampereen kaupunki == Lähteet == Luokka:Tampereen urheiluhallit Palloiluhalli Luokka:Tampereen Pyrintö
Sakari Mattila (professori)

Kaarlo Sakari Mattila (16. huhtikuuta 1915 – 25. marraskuuta 1993 Lehtimäki) oli suomalainen professori ja talousmatemaatikkoPuhe . Mattila oli Helsingin kauppakorkeakoulun talousmatematiikan ja tilastotieteen professori 1960–1981. Mattilan vanhemmat olivat Ahlaisten kirkkoherra Kaarle Mattila ja Rauha Helvi o.s. Viitala.Kuka kukin on 1978 Mattila kirjoitti ylioppilaaksi Porin lyseosta ja opiskeli Helsingin yliopistossa matematiikkaa. Tilastotiedettä hän opiskeli Uppsalan ja Lundin yliopistoissa, koska Suomessa ei sitä voinut vielä silloin opiskella. Sodan aikana hän palveli rannikkotykistössä ja hänen laskelmiaan on ollut nähtävänä myös tykistömuseossa. Hän toimi aktiivisesti Satakuntalaisessa osakunnassa mm. inspehtorina. Hän opetti vuodesta 1945 Helsingin kauppakorkeakoulussa, vuodesta 1953 dosenttina, 1956 apulaisprofessorina ja vuodesta 1960 hän oli professori. Hän toimi aluksi opettajana Suomen Liikemiesten Kauppaopistossa. Professorin virkansa ohella hän toimi 1974–1985 dosenttina Helsingin yliopiston maatalous-metsätieteellisessä tiedekunnassa, jossa hän oli opettanut jo vuodesta 1947 matematiikkaa ja tilastotiedettäHelsingin yliopiston virkamiehet. ==Julkaisuja== *Tilastotieteen peruskurssi, 1951 *Tilastotiede 1–2, 1954, 1967 (useita painoksia) == Lähteet == LUokka:Suomalaiset matemaatikot Luokka:Helsingin kauppakorkeakoulun professorit Luokka:Suomalaiset professorit Luokka:Vuonna 1915 syntyneet Luokka:Vuonna 1993 kuolleet
Jooninen

Jooninen on Heinrich Glareanin vuonna 1547 antama nimi hänen määrittelemälleen uudelle kirkkosävellajille, hänen käyttämänsä numeroinnin mukaan 11. moodille, jossa sävelala ulottui C:stä oktaavia korkeammalla olevaan C:hen, ja jonka dominanttina (tenor) toiminut G jakoi puhtaan kvintin laajuiseen pentakordiin (kokoaskel-kokoaskel-puoliaskel-kokoaskel) ja puhtaan kvartin laajuiseen tetrakordiin (kokoaskel-kokoaskel-puoliaskel): C D E F G + G A B C. Tämä asteikko on oleellisesti sama kuin myöhemmän tonaalisen musiikin duuriasteikko. Ennen Glareania vallinneen käsityksen mukaan kirkkosävellajeja oli kahdeksan: autenttiset asteikot jotka alkavat sävelistä D, E, F ja G sekä niiden plagaaliset vastineet, joilla oli autenttisen kanssa yhteinen päätössävel (finalis), mutta joiden sävelala alkoi kvarttia alempaa. Glareanin 12. moodi oli joonisen moodin plagaalinen muunnos, hypojooninen. Siinäkin finalis-sävelenä oli C, mutta sävelala ulottui sen alapuolella olevasta G:stä seuraavaan ylempään G:hen, ja tenor -sävelenä oli E. Jo keskiajalla oli lyydisessä sävellajissa usein käytetty H:n sijasta puoliaskelen verran alempaa B:tä, jolloin tämä asteikko oli sekin aivan joonisen eli nykyisen duuriasteikon kaltainen, vaikkakin toisella korkeudella kuin C:stä alkava jooninen. Ennen Glareania ei joonista asteikkoa kuitenkaan ollut tunnustettu omaksi sävellajikseen. Jo vuosisatoja on yleensä ajateltu, että duuri ja molli, joihin lähes koko myöhempi eurooppa­lainen klassinen musiikki perustuu, syntyivät joonisesta ja aiolisesta kirkko­sävel­lajista, kun soinnullisuus syrjäytti renessanssin aikaisen polyfonian. Tämä käsitys kuitenkin yksin­kertaistaa asiaa liiaksi. Onkin väitetty, että Glareanin uudet moodit olivat lähinnä vain teoreetikkojen alustava ja sellaisena lyhyt­aikaiseksi jäänyt yritys selittää aikansa ilmiöitä, jotka vähitellen johtivat kirkko­sävel­lajien korvautumiseen duurilla ja mollilla. ==Lähteet== ==Aiheesta muualla == * Jooninen moodi kitaralle sovitettuna at GOSK.com Luokka:Kirkkosävellajit
Jukka Järvinen (muusikko)

Jukka ”Jukkis” Järvinen on suomalainen kosketinsoittaja, joka tunnetaan erityisesti Popeda-yhtyeestä. Järvinen vaikutti yhtyeessä vuosina 1986–1999. Ennen Popedaa Järvinen oli soittanut muun muassa Kairo-nimisessä yhtyeessä. Loppuvuodesta 2000 ilmestyi Järvisen urkumusiikkia sisältävä soolosingle ”Hulluna tisseihin”, jota painettiin 500 kappaletta. Singlellä on kaksi kappaletta, ”Puhu hiljaa rakkaudesta” ja Bonanza-tv-sarjan teema. Rap-artisti Petri Nygård vieraili levyllä. Singlen kannessa poseerasi pornotähti Sabina. == Diskografia == === Singlet === * ”Hulluna tisseihin” (2000) == Lähteet == Luokka:Suomalaiset kosketinsoittajat Luokka:Suomalaiset rockmuusikot Luokka:Popedan jäsenet Luokka:Syntymävuosi puuttuu Luokka:Elävät henkilöt
Satya Yuga

Satya Yuga (Devanagari: सत्य युग), myös Sat Yuga, Krta Yuga ja Krita Yuga, on "Totuuden Yuga" hindulaisuuteen liittyvä aikakausi, jolloin jumalat hallitsevat ihmistä, ja jokainen ilmentymä tai teko on lähellä puhdasta aatetta ja ihmiskunnan sisäinen hyvyys hallitsee korkeimpana. Sitä viitataan joskus "Kultaiseksi ajaksi".brahmakumaris.com englanniksi, luettu 8.7.2012hinduism.co.za, mm. käännöstä Mahbharatasta englanniksi, luettu 8.7.2012 == Sykli == Yugien sanotaan seuraavan toisiaan melkein loputtomasti. Täydellisen Satya Yugan jälkeen, aleneminen merkitsee Treta Yugan tuloa. Seuraava aleneminen tuo Dwapara Yugan, ja sitten viimeinen ja pimeä Kali Yuga, pahuuden aika, jolloin ihminen tappaa toisen. Viimeisen syklin lopussa Jumalallisen Olennon sanotaan syntyvän ja palauttavan oikeudenmukaisuuden, mistä alkaa uusi Satya Yuga.Tohtori Rita Louisen teksti englanniksi, luettu 8.7.2012 == Lähteet == Luokka:Hindulainen usko ja oppi